വാഹനപരിശോധനയ്ക്കിടെ പൊലീസിനെ കണ്ട് രക്ഷപ്പെടാന് ശ്രമിക്കവെ 17കാരന്റെ ബൈകിടിച്ച് എസ്ഐക്ക് പരിക്ക് പെരിന്തല്മണ്ണ: 29.10.2021 വാഹനപരിശോധനയ്ക്കിടെ 17കാരന്റെ ബൈകിടിച്ച് ട്രാഫിക് എസ്ഐക്ക് പരിക്കേറ്റു. പൊലീസിനെ കണ്ട് രക്ഷപ്പെടാന് ശ്രമിക്കവെ നിയന്ത്രണം തെറ്റി വീണ 17കാരന്റെ ബൈകിടിച്ച് ട്രാഫിക് എസ് ഐ കെ അബ്ദുല് അസീസിനാണ് പരിക്കേറ്റത്. എസ് ഐയുടെ കാലുകള്ക്കാണ് പരിക്കേറ്റത്. വ്യാഴാഴ്ച രാവിലെ 11.15ഓടെ പെരിന്തല്മണ്ണപട്ടാമ്ബി റോഡില് കുന്നപ്പള്ളിയിലാണ് സംഭവം. പെരിന്തല്മണ്ണ ഭാഗത്തുനിന്ന് പുലാമന്തോള് ഭാഗത്തേക്ക് പോവുകയായിരുന്നു 17കാരന്. പൊലീസിനെ കണ്ട് മറ്റൊരു ബൈകിന്റെ ഇടതുഭാഗത്തുകൂടി വെട്ടിച്ച് വേഗത്തില് രക്ഷപ്പെടാന് ശ്രമിക്കവെ ബൈക് നിയന്ത്രണം വിട്ട് മറിയുകയായിരുന്നു. തെറിച്ച് വീണ വാഹനം അല്പം മാറി നിന്നിരുന്ന എസ് ഐയുടെ കാലുകളില് ഇടിക്കുകയായിരുന്നു. 17 കാരനെതിരെയും രക്ഷിതാക്കള്ക്കെതിരെയും കേസെടുക്കുമെന്ന് സി ഐ അറിയിച്ചു.